На основу члана 64. Закона о локалним изборима („Службени гласник РС“ број 14/2022), члана 31. став 1. и 2. и 32. став 1. тачка 20. Закона о локалној самоуправи („Службени гласник РС“ број 129/2007, 83/2014 – др. закон и 101/2016 – др. закон, 47/2018 и 111/2021-др.закон), члана 34., 40. став 1. тачка 73. и 152. Статута општине Владичин Хан („Службени гласник Града Врања“, број 4/2019 и 28/2022) и члана 10., 15., и 179. Пословника Скупштине општине Владичин Хан („Службени гласник Града Врања“, број 9/2019, 43/2020 и 5/2023), Скупштина општине Владичин Хан, на седници одржаној дана 22. јануара 2024. године, донела је

**ОДЛУКУ**

**О ПОТВРЂИВАЊУ МАНДАТА ОДБОРНИКА СКУПШТИНЕ ОПШТИНЕ ВЛАДИЧИН ХАН**

**I**

Потврђују се мандати одборника Скупштине општине Владичин Хан који су изабрани на изборима одржаним дана 17. децембра 2023. године, и то:

Са изборне листе **АЛЕКСАНДАР ВУЧИЋ – Владичин Хан не сме да стане**

1. Горану Младеновићу, дипломираном економисти
2. Данијели Поповић, дипломираном економисти
3. Владимиру Костићу, економисти
4. Мирославу Ђорђевићу, доктору медицине
5. Милени Милосављевић, доктору стоматологије
6. Николи Стаменковићу, мастер економисти
7. Милошу Младеновићу, мастер инжењеру заштите на раду
8. Александру Стојилковићу, професору информатике и рачунарства
9. Јасмини Миловановић, матуранту гимназије
10. Јелени Филиповић, приватном предузетнику
11. Милану Стаменковићу, техничару друмског саобраћаја
12. Саши Ристићу, економском техничару
13. Александри Илић, инжењеру заштите животне средине
14. Данилу Цветковићу, графичком инжењеру
15. Лидији Миленковић, дипломираном економисти
16. Љубиши Станијановић, пољопривредном техничару
17. Томици Додићу, електротехничару електронике
18. Сузани Младеновић, матуранту гимназије
19. Далибору Митровићу, специјалисти струковном инжењеру саобраћаја
20. Милени Филиповић, мастер професору технике и информатике
21. Немањи Стаменковићу, мастер географу
22. Вукашину Китановићу, техничару обезбеђења
23. Сузани Стојадиновић, дипломираном социологу,
24. Јасмини Алексић, дипломираном физичару за општу физику

Са изборне листе **ИВИЦА ДАЧИЋ – ПРЕМИЈЕР СРБИЈЕ**

1. Петру Г. Стошићу, професору
2. Зорану Костићу, професору
3. Јелени Димитријевић, студенту
4. Петру Н. Стошићу, специјалисти енергетике
5. Мирјани Јовановић, раднику у здравству

Са изборне листе **ДР НЕНАД ПОПОВИЋ – Домаћински за Владичин Хан**

1. Биљани Костић, мастер инжењеру геологије
2. Сузани Петровић Стојковић, приватном предузетнику
3. Милану Николићу, дипломираном струковном физиотерапеуту
4. Бојану Анђелковићу, студенту факултета заштите на раду

Са изборне листе **Ненад Митровић, ветеринар – Демократска странка**

1. Ненаду Митровићу, доктору ветеринарске медицине
2. Зорану Стошићу, раднику
3. Слађани Ристић, правнику

Са изборне листе **ПОШТЕНО ЗА ВЛАДИЧИН ХАН – Мирослав Мики Алексић**

1. Миљану Стојановићу, дипломираном економисти

**II**

 Мандат одборника Скупштине општине Владичин Хан из тачке I ове Одлуке почиње да тече даном потврђивања мандата.

**III**

 Мандат одборницима траје 4 (четири) године.

**IV**

Одлука ступа на снагу даном доношења.

**V**

 Одлуку објавити у „Службеном гласнику Града Врања“ и на веб-презентацији Републичке изборне комисије.

**Образложење**

 Правни основ за доношење Одлуке о потврђивању мандата одборника Скупштине општине Владичин Хан садржан је у одредбама члана 64. Закона о локалним изборима („Службени гласник РС“ број 14/2022), члана 31. став 1. и 2. и 32. став 1. тачка 20. Закона о локалној самоуправи („Службени гласник РС“ број 129/2007, 83/2014 – др. закон и 101/2016 – др. закон, 47/2018 и 111/2021-др.закон), члана 34., 40. став 1. тачка 73. и 152. Статута општине Владичин Хан („Службени гласник Града Врања“, број 4/2019 и 28/2022) и члана 10., 15., и 179. Пословника Скупштине општине Владичин Хан („Службени гласник Града Врања“, број 9/2019, 43/2020 и 5/2023).

Одредбама члана 64. Закона о локалним изборима, прописано је да мандат одборника почиње да тече оног дана када је потврђен, а да о потврђивању мандата одборника одлучује скупштина на конститутивној седници. Сходно одредби члана 66. став 3. наведеног Закона, о потврђивању мандата одборника, на основу извештаја верификационог одбора, скупштина одлучује јавним гласањем.

На основу одредби члана 31. став 1. и 2. Закона о локалној самоуправи, одборницима је утврђено трајање мандата од 4 године, као и заштита мандата, укључујући и судску заштиту, која се остварује сходном применом закона којим се уређује заштита изборног права у изборном поступку. Сходно одредби члана 66. став 5. Закона о локалним изборима, против одлуке скупштине донете у вези са потврђивањем мандата одборника на конститутивној седници подносилац проглашене изборне листе која је освојила мандате може поднети жалбу вишем суду на чијем се подручју налази седиште скупштине у року од седам дана од дана доношења одлуке.

Одредбама члана 34. Статута општине Владичин Хан, прописано је да се одборници бирају на четири године и да одборнику почиње и престаје одборничке мандат под условима и на начин утврђен Законом.

 Одредбама члана 10. до 16. Пословника Скупштине општине Владичин Хан, прописан је поступак потврђивања мандата одборника.

 Верификациони одбор је утврдио да су подаци из уверења о избору за одборнике Скупштине општине Владичин Хан од 28.децембра 2023. године, истоветни са подацима из Решења о додели мандата, број 013-124/1/2023 од 28.децембра 2023. године и Извештаја Општинске изборне комисије Општине Владичин Хан, број 013-124/2/2023 од 28.децембра 2023. године, и да су уверења издата од Општинске изборне комисије као надлежног органа, па је о свему утврђеном поднео извештај Скупштини и предложио потврђивање мандата свим кандидатима за одборнике, који је усвојен и на основу кога је Скупштина општине, у складу са напред наведеним одредбама Закона и подзаконских аката одлучила о потврђивању мандата одборницима, а како је наведено у Одлуци.

**Упутство о правном средству**: Против ове Одлуке подносилац проглашене изборне листе која је освојила мандате може преко Скупштине општине Владичин Хан поднети жалбу Вишем суду у Врању у року од седам дана од дана доношења одлуке.

**СКУПШТИНА ОПШТИНЕ ВЛАДИЧИН ХАН**

**Број: 06-2/2-3/2024-I**

**Датум: 22. јануар 2024. године**

 **ПРЕДСЕДАВАЈУЋИ,**

 **Мирјана Јовановић**